OzLabs/hebrew-wiki-articles huggingface dataset:
פאול מילר-קמפף

פאול מילר-קמפף (בגרמנית: Paul Müller-Kaempff; 1861–1941) היה צייר, מאייר וליטוגרף גרמני.<ref></ref> הוא קשור לבית הספר לציור בדיסלדורף.

== ביוגרפיה ==
קאמפף קיבל את הכשרתו הראשונה בין השנים 1883–1886 באקדמיה לאמנויות של דיסלדורף, אחר כך באקדמיה של קרלסרוהה אצל גוסטב שנלבר (1851–1917) ולבסוף באקדמיה בברלין בסטודיו של הנס גודה (1825–1903).<ref></ref>

בשנת 1905 התחתן עם תלמידתו, אלזה שווגר,<ref></ref> והתמנה לפרופסור כעבור שנה. משנת 1908 התגורר בהמבורג, לימים חבר באגודת האמנים בהמבורג.<ref></ref> בשנת 1904 הוא ואשתו היו מייסדים של החברה לאמנות אולדנבורג.

מילר-קמפף היה אמן נוף מצליח. הוא ייצר בצבעי מים, פסטלים ורישומים, כמו גם עיצובי רהיטים וגלויות רבות. הוא היה גם ליטוגרף מוכשר והפיק איורי ציפורים למהדורה המתוקנת של ספר על ציפורים בטבע של נאומן.

במהלך חייו נרכשו עבודותיו על ידי מוזיאונים ברוסטוק, באולדנבורג, בקיל ובהמבורג, ונרכשו על ידי אספנים פרטיים רבים מארגנטינה ועד סין. הנסיך אייטל פרידריך, בנו השני של הקיסר וילהלם השני, רכש כמה מעבודותיו של מילר-קמפף לחצר הקיסרית בשנת 1908.

בטיול בשנת 1889 עם חברו, אוסקר פרנצל (1855–1915), הם גילו את כפר הדייגים המבודד ארנשופ.<ref></ref> מילר-קאמפף היה כל כך התרשם מהכפר המבודד ועבר לשם, בנה לעצמו בית בשנת 1892, והקים את בית הספר לציור של סנט לוקאס בשנת 1894.

אמנים עמיתים הלכו אחריו, ועד מהרה נוצרה מושבת האמנים ביתם של: אנה גררסהיים (1852–1921), אליזבת פון איקן (1862–1940), פרידריך וכנהוזן (1859–1925), פריץ גרי (1850–1924), היינריך שלוטרמן (1859–1922), תיאובלד שורן (1866–1913) והוגו ריכטר-לפנסדורף (1854–1904).<ref></ref>

== גלריה ==

<gallery mode=packed heights=170>
File:Kranich.jpg | עגורים
File:Paul Müller-Kaempff Darß Winter 21.jpg| נוף חורפי
File:Müller–Kaempff Landscape with fisherman`s house.JPG| כפר דייגים
File:Paul Müller-Kaempf - Die Ostsee bei Ahrenshoop.jpg| הים הבלטי ליד ארנשופ
File:Paul Müller-Kaempff - Herbststurm am Weststrand.jpg | סופה
File:Paul Müller-Kaempff - Königssee.jpg | אגם קוניג
File:Paul Müller-Kaempff - Lichte Stimmung im Darss mit altem Wassergraben.jpg| נוף ביער
File:Paul Müller-Kaempff - Stürmische Ostseeküste bei Ahrenshoop.jpg| חוף סוער ליד ארנשופ
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1861
קטגוריה:גרמנים שנפטרו ב-1941
קלרה בירנברג

קלרה בירנברג (באנגלית: Clara Birnberg; 1892<ref name=":0"></ref><ref name=":1"></ref><ref></ref> או 1894 – 1989)<ref name="NPG"></ref> הייתה אמנית יהודייה-בריטית, מאיירת, ציירת דיוקנאות ופסלת. לאחר נישואיה לאמן סטיבן וויינשטיין, הם שינו את שם משפחתם לווינסטיין (עם הפיכתה לקלייר וינסטיין) ושניהם הפכו לקווייקרים.<ref></ref>

==קורות חיים==
בירנברג, שאביה נולד בטרנופול, אוקראינה, עברה לאנגליה עם משפחתה בשנת 1902. למדה בבית הספר לאמנות לאמנויות סלייד בין השנים 1910–1912 עם איזק רוזנברג ודייוויד בומברג, והפכה לחברה הנשית היחידה במעגל האמנים והמשוררים נערי וייטצ'אפל<ref name="BenUri"></ref> . היא הייתה האישה היחידה שהציגה מיצירותיה בתערוכה האימפרסיוניסטית "אמנות המאה העשרים: סקירה של תנועות מודרניות" בגלריה לאמנות וויטצ'אפל בשנת 1914.<ref></ref> בה מילא מעגל זה חלק מרכזי.

בין הפסלים שלה, אחד מוצג באולם טוינבי שבויטצ'אפל, ואחד של ז'אן ד'ארק הוצב בגן ביתו של ג'ורג' ברנרד שו באייוט סנט לורנס בהרטפורדשייר, שם היו שו ובני הזוג שכנים (לסטיבן כבר היו קשרים עם שו). קלייר איירה כמה מספריו וציירה דיוקן שלו. בנוסף לציור של שו מספר פעמים, פסלה בירנברג גם פסל ברונזה בשנת 1946. לאחר ששו נפטר הועבר הפסל לתיאטרון שו ואז עם סגירתו לעיריית קמדן. מעבר לרישומים של שו, רשמה דיוקנאות של דמיטרי שוסטקוביץ', בנג'מין בריטן ומהטמה גנדי.

בתה רות הריסון הייתה ידועה בזכות קמפיין למען זכויות בעלי חיים. רות התחתנה עם דקסטר הריסון, אדריכל לונדוני.

== הערות שוליים ==

קטגוריה:ילידות 1894
קטגוריה:פסלות אנגליות
קטגוריה:יהודיות בריטיות
קטגוריה:ציירות יהודיות
קטגוריה:ציירים יהודים בריטים
קטגוריה:פסלות יהודיות
קטגוריה:פסלים יהודים בריטים
קטגוריה:בריטיות שנפטרו ב-1989
קטגוריה:בריטים שנפטרו ב-1989
נערי וייטצ'אפל

נערי וייטצ'אפל הייתה קבוצה של סופרים ואמנים יהודים-בריטים בראשית המאה ה-20. הקבוצה נקראה על שם שכונת ויטצ'אפל בלונדון, שבה היה ריכוז גבוה של מתיישבים יהודיים וממנה הגיעו רבים מחבריה. חברים אלה כללו את מארק גרטלר, איזק רוזנברג, דייוויד בומברג, ג'וזף לפטוויץ', ג'ייקוב קרמר, מוריס גולדשטיין, סטיבן ווינסטן, ג'ון רודקר, לזרוס אהרונסון והחברה היחידה במעגל, קלרה בירנברג.<ref name="Dickson&MacDougall"></ref><ref></ref>

כמה מחברי הקבוצה, כמו רודקר, רוזנברג, לפטוויץ', ויינסטין ובומברג, היו פעילים פוליטית וחברים בליגה הסוציאליסטית הצעירה הרדיקלית.<ref></ref><ref></ref>

== הערות שוליים ==

קטגוריה:לונדון: תרבות
קטגוריה:אמנות יהודית
קטגוריה:ספרות יהודית
קטגוריה:יהדות בריטניה
פרידריך וכנהוזן

אדולף פרידריך וילהלם וכנהוזן (בגרמנית: Adolf Friedrich Wilhelm Wachenhusen; 27 במאי 1859 – 2 במאי 1925) היה אמן נוף, שרטט וחרט גרמני. מוקד עבודתו היה באזור הכפרי של אזור ביתו במקלנבורג.

== ביוגרפיה ==
על פי דרישת אביו, פקיד בכיר בעיר שוורין, לאחר סיום בית הספר התיכון בשוורין בשנת 1880 הלך ללמוד אדריכלות בפוליטכניקום בקרלסרוהה. אבל הוא נירשם לאקדמיה בקרלסרוהה, כדי ללמוד ציור. לאחר שנת 1884 הוא המשיך ללמוד אצל צייר הנוף תיאודור הייגן. בשנת 1889 עבר לברלין, למד באקדמיה לאמנויות יפות וצייר שנה עם אוגן בראכט. מאוחר יותר הוא עבד כראש בית ספר לציור בברלין.

מאז 1889 הוא היה גם חבר בהתאחדות אמני ברלין. בשנים 1892 עד 1895 ואכנהוזן שהה מספר תקופות בארנשופ שליד הים הבלטי. כאן הוא ניהל יחד עם פאול מילר-קמפף את בית הספר לציור של סנט לוקאס בחודשי הקיץ. מילר-קמפף התגורר כאן מאז 1892. טיולי לימוד הובילו את וכנהוזן 1892 לצפון איטליה ובשנת 1894 להולנד, שם שהה בולנדם ובמושבת האמנים קאטוויק.

ב-1 במרץ 1897 התחתן וכנהוזן עם זמרת האופרה בדרזדן אווה פון גילרן. באותה שנה בנה וכנהוזן את ביתו בתכנונו בארנשופ. לפניו, וחוץ ממילר-קמפף, כבר התיישבו כאן אמנים עמיתים כמו אנה גררהיים, אליזבת פון איקן ופריץ גריבה. עד מהרה המקום הפך למושבת האמנים של ארנשופ, ומקימיו כוללים גם את וכנהוזן.

בינתיים לוכנהוזן היה בית מגורים בהמבורג, שם ניהל גם בית ספר לציור. לאחר מות אשתו בשנת 1910 התחתן בשנת 1912 עם אשתו השנייה, לוסי שינדובסקי הצעירה ב-20 שנה, סטודנטית לשעבר לציור.<ref>Friedrich Schulz (2001). Ahrenshoop. Künstlerlexikon (in German). Verlag Atelier im Bauernhaus, Fischerhude. p. 181</ref> בשנת 1909 מונה לפרופסור על ידי הדוכס הגדול ממקלנבורג.

וכנהוזן עזב את אנטרופ עם תום מלחמת העולם הראשונה בשנת 1918. ביתו נמכר בשנת 1920. הוא התגורר בעיקר בביתו בשוורין-גוריס.

לאחר מותו בשנת 1925, הוא נקבר בארנשופ.

בשנת 1926 התקיימה תערוכת זיכרון במוזיאון המדינה מקלנבורג שוורין.

עבודותיו של וכנהוזן מוגדרות כאימפרסיוניזם. הם כללו לצד הנופים בעיקר גם מוטיבים של יער ובעלי חיים, כביטוי לתשוקתו לצייד. וכנהוזן היה, בנוסף לחברות באיגוד אמני ברלין, חבר בקואופרטיב האמנויות הגרמני הכללי, איגוד המאיירים הגרמנים, באגודה לתחריטים בברלין ובאגודות נוספות ברחבי גרמניה.

הוא היה חבר של כבוד באקדמיה לאמנויות בפריז.

== גלריה ==
<gallery mode="packed" heights="170">
File:Friedrich Wachenhusen Fischländer Bauernhof 01.jpg| נוף כפרי

File:Friedrich Wachenhusen Gewitterstimmung am Bodden.jpg| סופה במפרץ

File:Friedrich Wachenhusen Schiffe im Hafen.jpg| ספינות במעגן

</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1859
קטגוריה:גרמנים שנפטרו ב-1925
אנה גררסהיים

אנה לואיז גררסהיים (בגרמנית: Anna Louise Gerresheim; 8 במרץ 1852 – 1 בדצמבר 1921) הייתה אמנית נוף גרמנית, ציירת פורטרטים ותחריטים. היא הייתה בין מייסדי מושבת האמנים בארנשופ ליד הים הבלטי.<ref>Ulrich Thieme, Felix Becker at all (1921). Allgemeines Lexikon der Bildenden Künstler von der Antike bis zur Gegenwart (in German). Vol. 14. E. A. Seemann, Leipzig. p. 482.</ref>

== ביוגרפיה ==
אנה גררסהיים נולדה בשנת 1852. היא הייתה השלישית מבין שמונת הילדים שנולדו לאדוארד אדולף גררסהיים, חבר מועצת העיר ריבניץ, ואשתו דורותיאה הנרייט. אף על פי שנשים לא הורשו ללמוד באקדמיות לאמנות באותה תקופה, הוריה אפשרו לה, בשנת 1874, לבקר בבית הספר לאמנות של אוגוסט טום דיק (1831–1893) בדרזדן.

לאחר מות האב בשנת 1876 בילתה גררסהיים ארבע שנים בברלין באקדמיה הפרוסית לאמנויות, ולמדה ב"כיתת הנשים "של קרל גוסוב. בשנת 1880 ביקרה גררסהיים במושבת האמנים בהורנבק הדנית. בשנת 1882 בילתה שלושה חודשים בלונדון ובויילס, שמה הכינה כמה ציורי פורטרטים. בשנת 1883 בילתה גררסהיים שלושה חודשים בפריז בביקור לימודי אצל אמיל אוגוסט קרולוס-דוראן וז'אן ז'אק הנר.<ref>Ruth Negendanck (2002). Anna Gerresheim: ihr Weg nach Ahrenshoop (in German). Verlag Atelier im Bauernhaus, Fischerhude.</ref>
אנה גררסהיים, ילדים משחקים
בשנת 1884 הפכה גררסהיים לחברת באיגוד האמנות בברלין. בשנת 1885 ביקרה בארנשופ לראשונה ועם אחותה ברטה (1846–1916), היא בנתה בית שם בכפר הדייגים. אליהן הצטרפה בשנת 1906 אחות נוספת אוגוסט (1838–1908), שכמו ברטה הייתה גם היא ציירת. אף אחת משלוש האחיות לא נישאו.

אנה גררסהיים נפטרה בביתם בארנשופ ונקברה בכפר.

== יצירה ==
גררסהיים יצרה בעיקר דיוקנאות וציורי ז'אנר במהלך שנותיה באקדמיה בברלין. היא ציירה תמונות נוף רבות של הים הבלטי לאחר 1880, בהשפעת שהותה בהורנבק וההשפעות שהיו עליה של ציורי הדייגים של פדר סוורין קרויר ונופי הים של קריסטיאן זאהרטמן.

בשנת 1881 הוצג אחד מציוריה בתערוכת האקדמיה לאמנות בברלין. היא השתתפה משנת 1884 בתערוכות של איגוד האמנות בברלין. גררסהיים יצרה בעיקר עבודות עם מוטיבים של החוף הבלטי בתקופתה בארנשופ. היא הייתה עדיין פעילה שם אחרי 1918, כאשר אמנים רבים עזבו את הכפר.

==קישורים חיצוניים==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1852
קטגוריה:נפטרות ב-1921
על כנפי הכסף

על כנפי הכסף הוא שיר עברי שכתבה והלחינה נעמי שמר, ואשר התקבל כאחד משירי הזמר ההמנוניים המוקדש לחיל האוויר. השיר בוצע לראשונה ב–7 ביולי 1967 בנשף הניצחון של חיל האוויר לאחר מלחמת ששת הימים, אשר ציין את תפקידו המכריע של החיל בהכרעת המלחמה ביומה הראשון, כשהשמיד את חילות האוויר של מצרים וסוריה ואפשר לכוחות היבשה של צה"ל תנועה חופשית במרחב.

==תוכן השיר==
נעמי שמר משלבת במילות השיר פסוקים ותאורי אירועים מסיפורי המקרא כגון: חציית ים סוף ("נָס הַיָּם וְיִסּוֹב אָחוֹר"), חלום יעקב ("הַסֻּלָּם רַגְלָיו בָּאֲדָמָה"), ספר איוב ("בְּנֵי רֶשֶׁף יַגְבִּיהוּ עוּף") ושיר השירים ("דִּגְלוֹ עָלַי אַהֲבָה"). מילות השיר מבטאת התפעמות מן הטייסים, המטוסים, ורוח הלחימה עד כדי שינוי סדרי הטבע.
הלחן הוא בקצב המארש ומהווה עד היום חלק מהרפרטואר של תזמורת צה"ל בכל טקס צבאי וממלכתי.

==ניתוח היצירה==
השיר מדגים את האווירה הלאומית ומבטא את האופוריה הציבורית לאחר מלחמת ששת הימים, ותוצאותיה.

החריזה בְּרֻבָּהּ היא חריזה דקדוקית של סיומת הרבים -IM: (רכובים, בעבים, העזים, הטובים), וכאשר היא משתנה, ל־VA ו־MA (אהבה, אדמה, מלחמה, חמה), או ל־ESH (חרמש, לוחש, אש), יש ניסיון לשמור על ההצמדה. בבתים 3 ו־6 מתקיימת חריזה מסורגת במבנה של: א ב א ב. בכל יתר הבתים החריזה היא במבנה של: א א א ב. הגורמת להגברה ותוספת של עוצמה ריתמית של הטקסט. הקול הדובר הוא קול נשי המעניק לטייסים חזות מיתית. למרות שקול נשי אינו מאפיין את הזמר ההמנוני, הרי שבמקרה זה הוא אינו מייצג קול פרטי אלא קול קולקטיבי, המקובל בשירי הזמר ההמנוניים. ההמראה אל על סוחפת עמה את הן את הקולקטיב היחידני והן את הלאומי. מכיוון שהטייסים מוצגים כמושיעים, בדומה לאבירים בימי הביניים, הקול הנשי הנדיר בסוגת שירי הזמר ההמנוניים מבטא נקודת מבט הקולקטיבית, המצ'ואיסטית, המאפיינת את הסוגה הזו.
שמר עושה שימוש בדימויים המבטאים את רוחה של ישראל שלאחר מלחמת ששת הימים, והם קשורים זה בזה באמצעות החריזה. הם מעצימים את האח, הטייס, המבצע שליחות כמשימה המוכתבת בידי כוח עליון.

האווירה הכללית בשיר היא של עולם רומנטי ואידילי. הטקסט משלב קטעים מן המקורות היוצרים אידיאליזציה אסכטולוגית. ומציגה את טייסי חיל האוויר כמושיעי העם ("העזים והטובים", "בני רשף" הרכובים על "כנפי כסף").
שמר עושה שימוש במרקם לשוני גבוה ומעורפל, המשתמש באובייקטים מופשטים לצורך יצירת ערפול סמנטי הרומז על עולמות גבוהים וטהורים ("אבירי הרוח
בעבים", "שבעת הרקיעים"), במטרה ליצור ריגוש מועצם, לא שכלתני, כמקובל בשיר זמר המנוני.
שמר משלבת בטקסט אירועים מסיפור יציאת מצרים וכיבוש הארץ ("נס הים ויסוב אחור, והנהר חרבה"), ובכך יוצרת קשר בין ההישגים הצבאיים של חיל האוויר במלחמה לסיפורי המיתוס הגדולים של עם ישראל.

==ביצוע==
השיר זכה לגרסאות והשמעות רבות מאוד, בין היתר בביצועי יחידים ומקהלות, ביצועים תזמורתיים או בלווי כלי יחיד. את השיר ביצעו להקות צבאיות ואזרחיות, צוותי הווי ובידור שונים והזמרת דנה אינטרנשיונל ביצעה גרסה שלו בפרשנות ייחודית משלה.

==קישורים חיצוניים==
* ראובן שהם, [https://in.bgu.ac.il/bgi/iyunim/6777/SHOHAM.pdf בין 'כנפי הכסף' ל'גולני שלי': שירי הזמר ההמנוניים של צה"ל ]
* 
* 
* 

קטגוריה:שירי 1967
קטגוריה:חיל האוויר הישראלי
קטגוריה:שירים בעברית
קטגוריה:שירי מלחמת ששת הימים
קטגוריה:מארש
קטגוריה:ריקודי עם בישראל: שירים
תה לשניים

דוריס דיי וגורדון מקריי ב"תה לשניים"
תה לשניים (באנגלית: Tea for Two) הוא סרט מוזיקלי אמריקאי משנת 1950 עם דוריס דיי וגורדון מקריי בתפקידים הראשיים.

התסריט מבוסס בחלקו על המחזמר "No, No, Nanette" שהועלה בברודוויי ב-1925. עיבוד לקולנוע נעשה גם ב-1930 ו-1940. שיר הנושא Tea for Two זכה להצלחה ואף תוזמר על ידי דימיטרי שוסטקוביץ ליצירה בשם "Tahiti Trot"

ג'ין נלסון זכה בפרס גלובוס הזהב לשחקן מבטיח חדש.

==תקציר העלילה==
הדוד מקס (ס.ז. סאקאל) מספר ללין וריצ'רד על הוריהם נאנט וג'ימי בשנות העשרים הסוערות. נאנט קרטר (דוריס דיי) גרה בווילה מפוארת במחוז וסטצ'סטר ביחד עם דודה מקס ומנהלת הבית פאולין (איב ארדן). נאנט שואפת להיות שחקנית, זמרת ורקדנית.

לארי בלייר (בילי דה וולף) הוא במאי בברודוויי וידיד לשעבר של נאנט. הוא רוצה להעלות הצגה עם הכוכבת הראשית ביאטריס דרסי (פטריס וויטמור) אך זקוק למממנים. השנה היא 1929, הבורסה נפלה ואין משקיעים. ביאושו הוא מגיע לנאנט עם המלחין והפסנתרן ג'ימי סמית' (גורדון מקריי) והרקדן טוני טריינור (ג'ין נלסון). ג'ימי ונאנט שרים את השיר שלו "תה לשניים". לארי אומר לה שג'ימי זקוק לכסף כדי לממן ניתוח ל"אחותו".

נאנט מתאהבת בג'ימי ומוכנה לממן את ההצגה ב-25,000 דולר תמורת קבלת תפקיד ראשי. היא מבקשת ממקס למכור ניירות ערך שלה אך לא יודעת שהוא מכר אותם מזמן וכעת אין לו דבר.

עורך הדין שלו, ביל ארלי (ביל גודווין) גוער בו היות שעל כל הצעת קנייה הוא היה אומר "כן" במקום "לא". מקס מודיע לנאנט שימכור את הניירות רק אם תוכל במשך 48 שעות לענות "לא" לכל שאלה שתישאל.

זה יוצר מצבים מביכים לנאנט למשל כאשר ג'ימי שואל אותה אם היא אוהבת אותו והיא עונה לו "לא".

לבסוף היא מצליחה לעמוד במשימה אבל אז מגלה לה הדוד מקס שכל הכסף אבד. את המצב מצילה פאולין שכופה עצמה על עורך הדין והוא מתאהב בה ומסכים לממן את ההצגה.

לבסוף עולה המחזמר "לא לא נאנט" שזוכה להצלחה, ג'ימי ונאנט מתחתנים וכן גם הארי ופאולין.

בסוף הסיפור חוזרים ההורים נאנט וג'ימי לילדים שיודעים עכשיו הרבה על הוריהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דוריס דיי
|נאנט קרטר
|
|-
|גורדון מקריי
|ג'ימי סמית
|זמר
|-
|ס.ז. סאקאל
|דוד מקס
|
|-
|איב ארדן
|פאולין
|מלווה של נאנט
|-
|ג'ין נלסון
|טומי טריינור
|רקדן
|-
|ביל גודווין
|ויליאם ארלי
|עורך דין
|-
|פאטריס וימור
|ביאטריס דרסי
|זמרת
|-
|בילי דה וולף
|לארי בלייר
|במאי
|}

==קישורים חיצוניים==

* [https://www.youtube.com/watch?v=SNrQxZ2jep4 קדימון לתה לשניים], באתר יוטיוב
* [https://www.tcm.com/tcmdb/title/15886/tea-for-two#overview תה לשניים], באתר TCM
* [https://www.youtube.com/watch?v=-ZQmvzPIA6k&t=136s דוריס דיי וגורדון מקריי שרים תה לשניים], באתר יוטיוב
* [https://www.youtube.com/watch?v=VRuoaXDRFMU צ'ארלסטון וריקוד על המדרגות], באתר יוטיוב
* [https://www.youtube.com/watch?v=6OyZaAImQT0 סצנת הסיום של תה לשניים], באתר יוטיוב

==הערות שוליים==

קטגוריה:סרטי 1950
קטגוריה:סרטי דוריס דיי
קטגוריה:סרטי האחים וורנר
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים מוזיקליים אמריקאיים
קטגוריה:סרטים מוזיקליים
איילה דאון

קורטני סטיוארט (באנגלית: Courtney Stewart; נולדה ב-2 בפברואר 1994), הידועה יותר בשם הבמה שלה, איילה דאון היא מתאבקת סקוטית, המופיעה בארגון ההיאבקות WWE, בתוכנית הדגל Raw, שבה היא אלופת זוגות הנשים הנוכחית של ה-WWE ביחד עם אלבה פייר.

==קריירת היאבקות מקצועית==
===WWE===
====NXT UK (2018–2022)====

ב-18 ביוני 2018, דאון ערכה את קרב הבכורה שלה ב-WWE בערב הראשון של טורניר אליפות בריטניה 2018 במסגרת קרב משולש נגד טוני סטורם וקילר קלי אשר קבע את זהות הטוענת לכתר לאליפות הנשים של NXT, שבסופו סטורם ניצחה. ב-8 באוגוסט 2018, דאון הודחה מטורניר הנשים לזכר מאי יאנג לשנת 2018 על ידי ניקול מת'יוס כבר בסיבוב הראשון. באותו החודש, דאון השתתפה בטורניר להכתרת אלופת הנשים הראשונה של NXT UK ובו היא הודחה מהטורניר בסיבוב הראשון על ידי טוני סטורם. ב-20 ביולי 2019 בפרק של התוכנית NXT UK, היא הפסידה לנינה סמואלס, אך היא הצליחה לגבור עליה ב-17 בינואר 2020. ב-17 בספטמבר 2020, דאון שבה לתחרות בתוכנית NXT UK לאחר למעלה מחצי שנה, כשהפסידה לאיף ואלקירי. ב-15 באוקטובר וב-26 בנובמבר, דאון נחלה הפסדים נוספים, לפייפר ניבן וג'יני, בהתאמה. עם זאת, היא הצליחה לרשום ניצחון על זאיה ברוקסייד ב-10 בדצמבר. ב-11 בפברואר 2021, דאון הפסידה למייקו סאטומורה. ב-15 באפריל, דאון גברה על אמיליה מקנזי. לעומת זאת, היא נחלה הפסד לאותה מקנזי ב-1 ביולי. ב-19 באוגוסט בפרק של התוכנית NXT UK, דאון הפסידה לדני לונה. ב-23 בספטמבר בפרק של התוכנית NXT UK, דאון נחלה הפסד לג'יני. ב-24 במרץ 2022, דאון כשלה בניסיונה לזכות באליפות הנשים של NXT UK לאחר שהפסידה לאלופה, מייקו סאטומורה. ב-5 במאי, דאון הפסידה פעם נוספת בקרב על התואר מול אותה סאטומורה, הפעם במסגרת קרב ללא חוקים.

====NXT (2022–היום)====

ב-15 בנובמבר בפרק של התוכנית NXT, דאון ערכה את הופעת הבכורה שלה במותג האמריקאי כאשר הפריעה במהלך קרב "מי שעומדת אחרונה" על אליפות הנשים של NXT, כשירקה את הנוזל השחור בפרצופה של אלבה פייר ואז השליכה אותה ממעלה הסולם אל שולחן השדרנים, דבר שאיפשר למנדי רוז להגן על תוארה בהצלחה. קרב הבכורה שלה במותג התקיים ב-6 בדצמבר לאחר שגברה על תיה הייל. לאחר הקרב, דאון הותקפה על ידי אותה פייר. ארבעה ימים לאחר מכן באירוע Deadline, השתיים נאבקו זו מול זו בקרב שבו דאון יצאה עם ידה על העליונה.

==אליפויות והישגים==

* הישגים במגזין ההיאבקות Pro Wrestling Illustrated – PWI
** PWI דירג אותה במקום ה-96 מתוך 100 המתאבקות הטובות ביותר לשנת 2019
* הישגים בארגון ההיאבקות World Wrestling Entertainment – WWE
** אליפות זוגות הנשים של NXT (פעם אחת, אחרונות) <small> - ביחד עם אלבה פייר</small>
** אליפות זוגות הנשים של ה-WWE (פעם אחת, נוכחית) - ביחד עם אלבה פייר

==קישורים חיצוניים==

קטגוריה:מתאבקות מקצועניות סקוטיות
קטגוריה:מתאבקות ה-WWE
קטגוריה:מתאבקות ה-NXT
קטגוריה:בריטיות שנולדו ב-1994
Schwarzbraun ist die Haselnuß (שיר)

Schwarzbraun ist die Haselnuß, מגרמנית (מילולית: "שחום הוא הלוז") הוא שיר עם גרמני שגרסאות והמנגינות הרבות שלו היו ידועות מאז סוף המאה ה -18. אלה כוללות וריאציות טקסט שונות כגון שירתו של חייל. אחת מן הידועות שבהן היא גרסתו של זמר השלאגר הגרמני היינו.
==משמעות השיר==
כמו שירים רבים בתקופה הזו, גם Schwarzbraun ist die Haselnuß מאפיין מוטיבים רבים הכוללים בהם כהות עור, נערות וכסף. שיר זה כנראה נכתב באחת המושבות הגרמניות באוקיאניה, שיר דומה לו מאוד במוטיבים רבים הוא יצאתי להליכה.
==מילות השיר==
{| class="wikitable"
|+ טקסט הכיתוב
|-
! עברית !! גרמנית
|-
| שחום הוא הלוז,
בדיוק כגון עורי, כן כגון עורי!שחומה חייבת להיות נערתיבדיוק כגון גוני!

רפרן: הולדריו דווידווידווי הא הא הא!הולדריו דווידווידווי הא הא הא!הולדריו דווידווידווי הא הא הא!הולדריו דווידווידווי!

נערתי נשקה ללחי, אך זה הכאיב לי מאוד, הכאיב לי מאוד.אז גמלתי לה בחזרה; לא אקח דבר בחינם!

רפרן

לנערה אין בית או מולדת.לילדה אין זהב, כן זהב.איך לא אתן לה לוותר, בעד שום דבר שבעולם!

רפרן

שחום הוא הלוז, בדיוק כגון עורי, כן כגון עורי!שחומה חייבת להיות נערתיבדיוק כגון גוני!

רפרן

 || Schwarzbraun ist die Haselnuss,
schwarzbraun bin auch ich, ja ich,schwarzbraun muss mein Mädel seingerade so wie ich.

Kehrreim: Holdrio, duwiduwidi, holdria.Holdria duwiduwidi.Holdrio, duwiduwidi, holdria.Holdria duwiduwidi.

Schätzerl hat mir’n Busserl geb’n,hat mich schwer gekränkt, ja schwer gekränkt,hab’ ich ihr’s gleich wiedergegeb’n,ich nehm’ ja nichts geschenkt!

Kehrreim

Schätzerl hat kein Heiratsgut,Schätzerl hat kein Geld, kein Geld,doch ich geb es nicht heraus,für alles in der Welt.

Kehrreim

Schwarzbraun ist die Haselnuss,schwarzbraun bin auch ich, ja ich,wer mein Schätzerl werden will,der muss so sein wie ich.

Kehrreim
|}

==ראו גם==
* אריקה (שיר)
* Ein Heller und ein Batzen (שיר)

==קישורים חיצוניים==

==הערות שוליים==

קטגוריה:שירים בגרמנית
קטגוריה:מארש
קטגוריה:שירי מלחמת העולם השנייה
המטריות

המטריות (בצרפתית: Les Parapluies) הוא ציור בצבעי שמן של הצייר הצרפתי פייר-אוגוסט רנואר, שנוצר במהלך שנות ה-80 של המאה ה-19. היצירה בבעלות הגלריה הלאומית שבלונדון, אך היא מוצגת לעיתים גם בגלריית יו ליין שבדבלין. בין השנים 2013 ל-2019 הציור הוצג בקביעות בדבלין, ולאחר מכן הוחזר לגלריה הלאומית.

==אודות היצירה==
רנואר התחיל לצייר את היצירה בסביבות השנים 1880 או 1881. השלב הראשוני היה צביעה במשיכות מכחול חופשיות ושימוש בצבעים כהים כמקובל בזרם האימפרסיוניסטי. בשנת 1885, רנואר ראה מספר יצירות של ז'אן-אוגוסט-דומיניק אנגר ופול סזאן באיטליה. באותה עת, הצייר איבד את הקשר לתנועת האימפרסיוניסטים, והוא החל לעשות שימוש במוטיבים מהתקופה הקלאסית. בעקבות שינוי סגנונו, הוא שינה חלקים ביצירה, וביניהם האישה המופיעה בצד השמאלי ביותר, וכן הוספת מטריות. השינוי גם כלל שימוש בקווים ליניארים קלאסיים ובצבעים עמומים. בדיקת קרני רנטגן הראתה שרנואר שינה את לבושה של האישה השמאלית. בגרסה המקורית היא חבשה כובע ולשמלתה היו קישוטים, קולר וחפתים. הלבוש המקורי היה אופייני למעמד הביניים, בעוד שהלבוש החדש מאפיין את מעמד הפועלים.

הסצנה המרכזית בציור היא רחוב סואן בפריז ביום גשום. מימין, אישה מסתכלת מטה אל בנותיה אשר לבושות בבגדים אופנתיים לתקופה. האם כמעט מסתירה לחלוטין אישה אחרת הנמצאת במהלך פעולה של הורדה או הרמה של מטרייה, מה שמרמז על כך שהגשם עומד להתחיל או מתחיל להיחלש. הדמות המרכזית ביצירה היא האישה השמאלית ביותר. מי שדגמנה דמות זו היא סוזאן ואלאדון, מאהבתו של רנואר ומושא רבות מיצירותיו. האישה מרימה מעט את שמלתה כדי להימנע מהבוץ ומהמים שעל המדרכה, בעוד היא מחזיקה סלסלה. דמותה בולטת במיוחד בהשוואה לדמויות האחרות ביצירה מכיוון שהיא לא לובשת מעיל, לא חובשת כובע ולא מחזיקה מטרייה.

ליד דמותה של האישה ללא המטרייה, עומד גבר שנראה כעומד להציע לה מחסה תחת מטרייתו. האישה והילדה הקטנה המחזיקה חישוק הן היחידות בסצנה המביטות לעבר הצופה, ואילו שאר הדמויות עסוקות בענייניהן. המיקוד בציור הוא לא במרכז, כמקובל לרוב בציורים. דמויות רבות בצדדים נחתכות, מה שיוצר תחושה של צילום. הציור שופע בצורות גאומטריות עגולות הניכרות במטריות, בחישוק של הילדה ובסל של האישה השמאלית. הצבעים הדומיננטיים ביצירה הן אפור וכחול.

==קישורים חיצוניים==

== הערות שוליים ==

קטגוריה:ציורי שמן
קטגוריה:ציורים מהמאה ה-19
קטגוריה:ציור אימפרסיוניסטי
קטגוריה:פייר אוגוסט רנואר
קטגוריה:אוספי הגלריה הלאומית (לונדון)
דניס מורטימר

דניס מורטימר (באנגלית: Dennis Mortimer; נולד ב-5 באפריל 1952 בליברפול שבאנגליה) הוא כדורגלן עבר אנגלי, ששיחק בעמדת הקשר אחורי. בתור קפטן הוביל את אסטון וילה לזכייה בגביע אירופה לאלופות בעונת 1981/82.

==ביוגרפיה==

מורטימר נולד בליברפול שבאנגליה בשנת 1952. הוא התחיל את הקריירה בקובנטרי סיטי בה רשם למעלה מ-200 הופעות והיה שחקן מבטיח. ביצועיו של מורטימר תפסו את תשומת ליבם של מועדונים גדולים רבים, ובשנת 1975 הצטרף לשורות אסטון וילה. הוא זכה עימה להצלחה עם זכייה באליפות וגביע הפוטבול ליג ובתואר גביע אירופה לאלופות הראשון והיחיד של המועדון. זה קרה בעונת 1981/82 ובמשחק הגמר בו גברו 0–1 על באיירן מינכן מורטימר היה לקפטן. מאוחר יותר ב-1982 הם זכו בסופר קאפ האירופי ובמשך עשר שנים בוילה ערך 403 הופעות וכבש 36 שערים.

מורטימר רשם הופעות במדי נבחרת אנגליה עד גיל 23 ונבחרת המשנה האנגלית (אנגליה B). מאוחר יותר מורטימר עבד בתחום הנוער כדי להכשיר שחקנים ומאמנים צעירים במידלנדס. בנוסף לכך, גם בתחום כדורגל הנשים הוא עוסק ומכהן בתפקיד דירקטור בחטיבת הנשים של וולברהמפטון וונדררס.

==תארים==
;אסטון וילה
*אליפות אנגליה: 1980/81
*גביע הפוטבול ליג: 1976/77
*מגן הקהילה: 1981 (משותף)
*גביע אירופה לאלופות: 1981/82
*הסופר קאפ האירופי: 1982

==קישורים חיצוניים==

קטגוריה:כדורגלנים אנגלים
קטגוריה:כדורגלני אסטון וילה
קטגוריה:כדורגלני שפילד יונייטד
קטגוריה:בריטים שנולדו ב-1952
Nipon Paint

Nippon Paint (ביפנית: 日本ペイントホールディングス株式会社) היא חברה יפנית העוסקת בייצור צבעים ומוצרים נלווים. היה נחשבת לחברה הרביעית בעולם בתחומה.

החברה הוקמה בשנת 1881 על יד ג'וחירו מוטגי. החל משנת 1927 היא ידוע בשם הנוכחי.

בשנת 1955 וו צ'ינג ליאנג קיבל זיכיון להפצה מוצרי החברה בסינגפור, ובשנת 2018 בנו התמנה ליושב ראש החברה.

בשנת 2017 החברה השלימה רכישת חברה עצמאית בארצות הברית ומאז היא פעילה במדינה תוך שימוש ב-130 חנוניות ו-80 מפיצים של החברה שנרכשה. בנוסף לכך Nippon Paint בעלת פעילות נרחבת ברחהי אסיה, אירופה ואמריקה הדרומית.

== קישורים חיצוניים ==

* 

==הערות שוליים==

קטגוריה:חברות יפניות
קטגוריה:יצרני כימיקלים
קטגוריה:חברות הנסחרות בבורסה לניירות ערך בטוקיו
האקדמיה לאספרנטו

האקדמיה לאספרנטו (באספרנטו: Akademio de Esperanto או AdE) היא גוף עצמאי, הפועל בתוך קהילת דוברי השפה במטרה לפקח על התפתחותה כך שתהלום את העקרונות שהותוו בפונדמנטו דה אספרנטו ובעקבותיו בהצהרת בולון. האקדמיה שואבת השראה מהאקדמיה הצרפתית והאקדמיה המלכותית הספרדית. דומה לה באופי פעולתה גם האקדמיה ללשון העברית.

הקמת המוסד הוצעה כבר על ידי לודוויג זמנהוף יוצר השפה, בקונגרס האספרנטו הראשון, והיא הוקמה מעט לאחריה בשם 'הוועידה הלשונית' (Lingva Komitato) שהמוסד העליון שלה כונה 'האקדמיה'. ב-1948 נעשה ארגון מחדש והגוף בכללו שינה את שמו לאקדמיה לאספרנטו. היא ממומנת על ידי אגודת האספרנטו העולמית ובאמצעות תרומות.

==חברי האקדמיה==

האקדמיה כוללת 45 חברים שנבחרים לתקופה של 9 שנים, ובהם נשיא, סגן נשיא, ומזכיר. מדי שלוש שנים נבחרים שליש מחברי האקדמיה על ידי עמיתיהם חברי האקדמיה המכהנים. על מנת להיות מוצג כמועמד לחברות באקדמיה, יש לזכות להמלצתם של לפחות חמישה חברים מכהנים המייצגים לפחות דוברי שלוש שפות (מלבד אספרנטו). חברי האקדמיה הם על פי רוב חוקרי השפה והתרבות, אנשי חינוך ומורים וותיקים לאספרנטו, וכותבים ויוצרים בולטים בשפה. הנשיא הנוכחי הוא פרובל דסגופטה מהודו (מאז 2016).

בין חברי האקדמיה נמנים פרופ' עמרי ונדל מישראל, וכן בוריס קולקר, שכתב מספר ספרים ללימוד השפה.

==מבנה==
האקדמיה כוללת מדורים המטפלים בתחומי שפה שונים בעבודה האקדמית. המדורים אינם קבועים, אלא נוצרים לפי הצורך, וכל חבר אקדמיה יכול לבחור להשתייך למספר מדורים בהתאם לתחומי העניין והמומחיות שלו. בין המדורים ניתן למנות: דקדוק, מילון כללי, הגייה, בקרת ספרי לימוד, ייעוץ לשוני, ספרות ושפה מקצועית. לצד זאת פועלות באקדמיה גם וועדות שעוסקות בסוגיות שאינן לשוניות. מאז אוקטובר 2013 היו שתי ועדות: ועדה שעסקה בהיסטוריה של האקדמיה לאספרנטו וועדה בנושא שמות אנשים. לכל מדור ולכל ועדה ישנו מנהל מקרב חבריה.

==קישורים חיצוניים==

* 

קטגוריה:אספרנטו
קטגוריה:גופי פיקוח על לשון
ולדימיר קורנב

ולדימיר בוריסוביץ' קורנב (ברוסית: Влади́мир Бори́сович Ко́ренев; 20 ביוני 1940 – 2 בינואר 2021) היה שחקן ומורה לקולנוע ותיאטרון סובייטי-רוסי. אמן העם הרוסי (1998).<ref></ref>

== ביוגרפיה ==
קורנב נולד ב-20 ביוני 1940 בסבסטופול, במשפחתו של האדמירל בוריס ליאונידוביץ' קורנב. הוא גר באיזמאיל עד שהמשפחה עברה לטאלין, שם התעניין בספרות ובתיאטרון.

בשנת 1957 הוא נרשם למכון GITIS.<ref>[http://www.echo.msk.ru/programs/dithyramb/612340-echo/ Дифирамб]</ref>

בשנות ה-60 התפרסם כששיחק את התפקיד הראשי של איכטיאנדר בסרט "האדם האמפיבי", ונודע כסמל מין בברית המועצות.<ref>[http://korenev.narod.ru/biografi.html Народный артист России, художественный руководитель театрального факультета ИГУМО]</ref>

בשנת 1961 הצטרף ללהקת תיאטרון הדרמה במוסקבה לשם הוזמן על ידי מיכאיל ינשין, שהוביל אז את התיאטרון.<ref>[https://archive.today/20140802064450/http://teatron-journal.ru/index.php/intervyu/item/1422-vladimir_korenev Владимир Коренев: «Бизнес давит на искусство»]</ref>

עד שנת 2015 היה למנהל אמנותי של הפקולטה לאמנויות התיאטרון.<ref>[http://remont-online.net/idealnyy-remont/1620-vladimir-korenev-remont-dlya-cheloveka-amfibii.html В гостях у Владимира Коренева, ремонт кухни]</ref>

ב-2 בינואר 2021 מת בעקבות סיבוכי מחלת נגיף הקורונה.

== פילמוגרפיה ==
* 1958 – החיים עוברים
* 1961 – האדם האמפיבי
* 1965 – ילדי דון קישוט
* 1971 – השחרור
* 1973 – מהומה רבה על לא דבר
* 1976 – רודין
* 1980 – אני - שחקנית
* 1988 – כישרון פלילי (Криминальный талант) בתפקיד סרגיי קוריקין
* 1990 – דפים לא ידועים של צופי החיים
* 1992 – ירייה בקבר
* 2004 – ילדי ארבאט
* 2004 – מאשה ברזינה היקרה
* 2006 – הווידוי האחרון
* 2006 – למקום בו חי האושר
* 2008 – סודות הפיכות החצר
* 2012 – שיטת לברובה
* 2014 – האלכימאי. שיקוי פאוסט
* 2015 – אורלובה ואלכסנדרוב

== קישורים חיצוניים ==
* 

* 

== הערות שוליים ==

קטגוריה:שחקני קולנוע וטלוויזיה רוסים
קטגוריה:רוסים שנולדו ב-1940
קטגוריה:רוסים שנפטרו ב-2021
קטגוריה:רוסים שנפטרו במגפת הקורונה
איווקו סטרליס

איווקו סטרליס (באיטלקית: Iveco Stralis) היא קשת רחבה של דגמי משאיות כבדות כולל משאיות סמי-טריילר ורכבות כבישים (באוסטרליה) המיועדים למגוון שימושים כולל לשימוש ארוך טווח, להובלת סחורות כבדות למרחקים גדולים, מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר מיוצרים ב-ספרד, גרמניה, ברזיל, לוב, ארגנטינה ואוסטרליה.

=="איווקו סטרליס"==
* סגנון גוף: "Cab over" - הוא סגנון גוף של משאית, אוטובוס או טנדר עם חזית אנכית, "פנים שטוחות" או מכסה מנוע למחצה, כאשר תא הנהג של המשאית יושב מעל (או מקדימה) הציר הקדמי. מבנה זה מנוגד למשאית קונבנציונלית שבה המנוע מותקן מול הנהג
* בדגמי "איווקו סטרליס" מורכבים מנועים מסדרה "Iveco Cursor" 
* סוגי מנועים: מנועי בנזין, מנועי טורבו-דיזל
* "איווקו סטרליס" דגם "hi-way" זכה בתואר "המשאית הבינלאומית לשנת 2013", הפרס השנתי שהוענק על ידי 25 עיתונאים ממגזינים באירופה החשובים ביותר לרכב אשר - על פי חבר המושבעים - "סיפקה את התרומה הטובה ביותר ליעילות תחום התחבורה בדרכים, מבחינת צריכת דלק מופחתת, צריכת חשמל, בטיחות, יכולת נהיגה, נוחות והשפעה סביבתית מופחתת"
* דגם "איווקו סטרליס" למטרות תובלה נרכש על ידי צבא פולין

===סוגי הנעות===
* 4x2
* 6x2
* 6x4

==תצורות גוף==
* Active Day - עירוני
* Active Time - אזורי
* Active Space - למרחקים ארוכים

===דגמים===
* "Iveco Stralis"
* "Iveco Stralis Hi-Road"
* "Iveco Stralis Hi-Street"
* "Iveco Stralis Hi-Way"

== גלריה ==
<gallery mode="packed" heights="90">
קובץ:Eddie Stobart PX12AZB (H2970 Lynda Dawn) (8668828906).jpg | "איווקו סטרליס" - הגורר (Tractor Unit) מסמי-טריילר
קובץ:New Zealand Trucks - Flickr - 111 Emergency (4).jpg | "איווקו סטרליס" (צולם בניו זילנד)
קובץ:1-iveco-seralis.JPG | "איווקו סטרליס"
קובץ:Iveco Stralis & Krupp Autokran.jpg | "איווקו סטרליס"
קובץ:Iveco Stralis 360 E6.jpg | "איווקו סטרליס" דגם "360 E6"
קובץ:GRUBER Logistics Megatrailer.jpg | "איווקו סטרליס"
קובץ:Pług odśnieżający.jpg | "איווקו סטרליס Hi-Street"

קובץ:Iveco, TIP op de A5.JPG | "איווקו סטרליס"
קובץ:Formula Truck 2006 Iveco Boessio.jpg | "איווקו סטרליס" במירוץ "פורמולה למשאיות" שנת 2006, סאו פאולו ברזיל
קובץ:Iveco Stralis Polish-Army.jpg | "איווקו סטרליס" בצבא פולין
קובץ:Iveco 4450e5, Stralis, Firetruck Antwerpen, Unit A60 at Lillo pic2.JPG | "איווקו סטרליס" - כבאית
קובץ:Citerne aubange.jpg | "איווקו סטרליס" - כבאית
</gallery>

==ראו גם==
* איווקו

==קישורים חיצוניים==

* 

==הערות שוליים==

קטגוריה:משאיות
קטגוריה:משאית מכלית
קטגוריה:כבאיות
קטגוריה:כלי רכב צבאיים
קטגוריה:כלי רכב שהושקו ב-2002
קטגוריה:כלי רכב גרמניים
קטגוריה:כלי רכב המיוצרים בספרד
קטגוריה:כלי רכב המורכבים בארגנטינה
קטגוריה:כלי רכב המורכבים בברזיל
קטגוריה:כלי רכב המיוצרים באוסטרליה
קטגוריה:כלי רכב המורכבים בלוב
קטגוריה:כלי רכב 6 גלגלים ויותר
סטרליס
דניאל דופרה

דניאל דופרה (בצרפתית: Danièle Dupré; 16 בנובמבר 1938 – 24 בנובמבר 2013) הייתה זמרת, שחקנית טלוויזיה ומעצבת פנים צרפתייה.

== קריירה ==
=== באירוויזיון ===
ב-1957, רשות השידור הלוקסמבורגית הכריזה כי דופרה נבחרה לייצג את לוקסמבורג באירוויזיון 1957, עם השיר "Amours mortes (tant de peine)". דופרה התאמנה על השיר פעם אחת בלבד, בחזרה הגנרלית לפני יום התחרות. השיר מעולם לא הוקלט, ולכן לא פורסם כסינגל. ב-3 במרץ 1957, דופרה הופיעה על בימת האירוויזיון. דופרה הופיעה שנייה, לפני הממלכה המאוחדת ואחרי בלגיה. דופרה זכתה במקום הרביעי עם שמונה נקודות.

=== לאחר האירוויזיון ===
בשנת 1958, דופרה פרשה מתעשיית המוזיקה. דופרה מצאה עבודה חדשה כמעצבת פנים בנמל התעופה של העיר סאו פאולו. בשנת 1999, רואיינה דופרה למגזין "OGAE" - מגזין צרפתי של אוהדי האירוויזיון.

=== מותה ===
דופרה נפטרה ב-2013, בגיל 75.

== קישורים חיצוניים ==

== הערות שוליים ==

קטגוריה:זמרות צרפתיות
קטגוריה:שחקניות קולנוע וטלוויזיה צרפתיות
קטגוריה:מעצבי פנים
קטגוריה:נציגי לוקסמבורג באירוויזיון
קטגוריה:משתתפי אירוויזיון 1957
קטגוריה:צרפתיות שנולדו ב-1927
קטגוריה:צרפתים שנולדו ב-1927
קטגוריה:צרפתיות שנפטרו ב-2015
קטגוריה:צרפתים שנפטרו ב-2015
אוסקר פרנצל

אוסקר פרנצל (בגרמנית: Oskar Frenzel; 12 בנובמבר 1855 – 15 במאי 1915) היה אמן נוף גרמני, צייר בעלי חיים וליתוגרף, חבר הזצסיון הברלינאי.

==קורות חיים==
פרנצל היה במקור ליתוגרף. הוא הפך לצייר בעלי חיים ונוף בנוסף לעבודתו כליתוגרף משנת 1879 בשיעורי הערב של מכון ההוראה של מוזיאון לאמנות דקורטיבית בברלין. בין השנים 1884–1889 למד באקדמיה הפרוסית לאמנויות בברלין עם פאול פרידריך מאירהיים ויוגן בראכט.

עם עמיתו פאול מילר-קמפף בשנת 1889 הוא "גילה" את כפר הדייגים ארנשופ על הים הבלטי, שם קמה מושבת אמנים בשנים הבאות.

הוא זכה בפרסים ראשונים בתערוכות בברלין. באחת הפעמים, בשנת 1896, זכה במדליית זהב גדולה בתערוכת האמנות הבינלאומית.

בשנת 1898 הקים יחד עם אמנים אחרים את הזצסיון הברלינאי והיה חבר בוועדה שלה. בשנת 1902 הצטרף שוב לקבוצה והיה משנת 1904 ועד מותו חבר באקדמיה הפרוסית לאמנויות.

עבודותיו הוצגו בגלריה הלאומית העתיקה בברלין, במינכן ובמוזיאונים בדרזדן, קניגסברג, מגדבורג ווינה.

== גלריה ==
<gallery mode="packed" heights="170">
File:NegrettiSchafeKentzlin.jpg|כבשים שחורות

File:Oskar Frenzel - Favoritin (Tierstück) - 7796 - Bavarian State Painting Collections.jpg| חיבה

File:Oskar Frenzel - Über Stoppelfelder - 13219 - Bavarian State Painting Collections.jpg|בשדות המרעה

</gallery>

==קישורים חיצוניים==

== הערות שוליים ==

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1855
קטגוריה:גרמנים שנפטרו ב-1915
דניאל דוהני

דניאל דוהני (באנגלית: Daniel Doheny; נולד ב-13 בדצמבר 1991) הוא שחקן קנדי, אשר מוכר בעיקר בשל תפקידיו בסרטי הקומדיה "אלכס סטריינג'לב" ו-"החבילה". 

== ביוגרפיה ==
דוהני נולד וגדל בוונקובר, קולומביה הבריטית, קנדה, שם סיים את לימודיו בבית הספר התיכון לורד בינג בשנת 2008.<ref></ref> לאחר מכן המשיך ללמוד בסטודיו 58, תוכנית הכשרה מקצועית לתיאטרון במכללת לנגרה, שם סיים את לימודיו בשנת 2012.<ref></ref>

== קריירה ==
בשנת 2013, דוהני שיחק שישה תפקידים במחזה "המלט" ולאחר מכן שיחק במחזה "הלילה השנים עשר"; שתיהן מאת ויליאם שייקספיר, במהלך פסטיבל הקיץ של בארד על החוף. פסטיבל מחזות שייקספיר המתקיים מדי קיץ.<ref></ref> הוא חזר לשחק במסגרת הפסטיבל בשנת 2016 בנשות וינדזור העליזות.<ref></ref>

בשנת 2017 כיכב בקומדיית הנעורים הקנדית "Adventures in Public School" בתור ליאם היפ, בנה של קלייר אותה גילמה ג'ודי גריר. 

בשנת 2018 כיכב בתפקיד הראשי בקומדיה הרומנטית "אלכס סטריינג'לב" שביים וכתב קרייג ג'ונסון עבור שירות הזרמת המדיה נטפליקס, בתפקיד של אלכס טרולב, תלמיד כיתה י״ב, שמתכנן לאבד את בתוליו לחברתו, עד שהוא פוגש את אליוט הבחור החדש. באותה שנה כיכב בסרט נוסף של נטפליקס "החבילה"; קומדיית נעורים אודות ארבעה חברים שמסכנים את הכל כדי להחזיר את חברם הביתה לאחר תאונה מצערת שקרתה לו. 

בשנת 2019 דיבב בסדרת האנימציה "לגו נינג'גו" ברשת Cartoon Network, שם גילם את ג'ימי, ובהמשך דיבב בסדרת האנימה היפנית "סופרבוק" ברשת הטלוויזיה Christian Broadcasting Network. 

בשנת 2021 שיחק במיני-סדרת האימה "טעם דובדבן חדש לגמרי" של נטפליקס בדמותו של ג'ונתן בורק. הסדרה עלתה בבכורה בפלטפורמות של נטפליקס ב-14 באוגוסט 2021, וקיבל ביקורות חיוביות לרוב. בהמשך השנה החל לככב בסדרת האימה "יום המתים" ברשת הטלוויזיה Syfy; בסדרה אשר מבוססת על סרט באותו שם משנת 1985 מאת הבמאי ג'ורג' רומרו, דוהני גילם בסדרה את לוק באומן, בנה של ראש העיר פאולה באומן.

== פילמוגרפיה ==
=== קולנוע ===
{| class="wikitable"
! שנה
! סרט
! תפקיד
! הערות
|-
| 2012
|Hart Attak: First Gear
| דיין ג'רמיין
|
|-
| 2017
| Adventures in Public School
| ליאם היפ
|
|-
| rowspan="2" | 2018
| אלכס סטריינג'לב
| אלכס טרולב
|
|-
| החבילה
| שון פלויד
|
|-
|2021
|Drinkwater
|מייק
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
|2016
|HumanTown
|דמויות שונות
|סרט טלוויזיה של CBC Television
|-
|2017
|על טבעי
|ג'רוד הייז
|פרק: "The Memory Remains"
|-
|2018
|Beyblade Burst
|ביסוק
|דיבוב; פרק: "Spryzen the Destroyer!"
|-
| rowspan="2" |2019
|לגו נינג'גו
|ג'ימי
|דיבוב; 2 פרקים
|-
|סופרבוק
|קרטר
|דיבוב; פרק: "Nicodemus"
|-
| rowspan="2" |2020
|My Little Pony: Pony Life
|טאנק
|דיבוב; 3 פרקים
|-
|Loudermilk
|ראיין
|פרק: "Just What I Need"
|-
| rowspan="2" |2021
|טעם דובדבן חדש לגמרי
|ג'ונתן בורק
|מיני-סדרה
|-
|יום המתים
|לוק באומן
|תפקיד ראשי; 10 פרקים
|-
|2023
|המזל של האנק
|ראסל
|6 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:בוגרי אוניברסיטאות ומכללות בקנדה
קטגוריה:קנדים שנולדו ב-1991
דרו ואן אקר

דרו ואן אקר (באנגלית: Drew Van Acker; נולד ב-2 באפריל 1986<ref></ref>) הוא שחקן ודוגמן אמריקאי, המוכר בתפקידו בתור ג'ייסון דילאורנטיס בסדרה "שקרניות קטנות" <small>(2011–2016)</small> בערוץ Freeform, ובתור רמי דלטור בסדרה "עוזרות בית נחושות" <small>(2013–2015)</small> בערוץ Lifetime.

== ביוגרפיה ==
ואן אקר נולד בניו יורק, אך התגורר במדפורד, ניו ג'רזי כל חייו. הוא למד בתיכון שואניי,<ref name="Drew Van Acker at Poptower.com"></ref> שם החל לשחק בשיעורי הדרמה. בתיכון שיחק גם בקבוצות הכדורגל והלקרוס של בית הספר שלו. בזכות יכולות המשחק שלו הוא קיבל מלגת לימודים באוניברסיטת טואוסון במרילנד. בזמן שלמד באוניברסיטה, לקח ואן אקר מספר קורסים בתיאטרון במטרה להתמקד במשחק. לאחר מכן הוא קיבל את ההחלטה לעבור לעיר ניו יורק, ואחר כך החליט לעבור ללוס אנג'לס.

== קריירה ==
בשנת 2009 שיחק לראשונה בין היתר בסדרות הטלוויזיה "קאסל" ו"גריק".

בשנת 2010, ואן אקר כיכב בסדרת הפעולה החיה, קצרת הימים של "Cartoon Network "Tower Prep". ביוני 2011 פורסם כי יצטרף לקאסט של "שקרניות קטנות" בתפקיד ג'ייסון דילאורנטיס בעונה השנייה.<ref></ref> 

בשנים 2013–2015, ואן אקר הופיע בהמשך בסדרת הטלוויזיה "עוזרות בית נחושות" בתפקיד רמי דלטור.<ref></ref><ref></ref> 

בשנת 2017 הוא שיחק בסדרת המשטרה "יום אימונים מסוכן" בתפקיד הראשי של הבלש טומי קמפבל. בשנת 2019, הופיע בסדרת הטלוויזיה "טיטאנים".<ref></ref><ref></ref>

== פילמוגרפיה ==
===קולנוע===
{| class="wikitable sortable"
! שנה
! סרט
! תפקיד
! הערות
|-
| 2012
| Fortress
| סגן שני בוב טרמיין
|
|-
| 2014
| Camouflage
| טים לאונג'
|
|-
| 2019
| Life Like
| ג'יימס
|
|-
| 2020
| Spy Intervention
| קורי גייג'
| גם מפיק בפועל
|-
|2022
|Last Survivors
|ג'ייק
|גם מפיק בפועל
|-
| rowspan="2" | TBA
| Crimson Blues
| ברוסארד
|
|-
|Pandemonium
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="3" | 2009
| קאסל
| דוני קנדל
| פרק: "Hedge Fund Homeboys"
|-
| גריק
| פארקר
| פרק: "High and Dry"
|-
|The Lake
|ריאן וולינג
|סדרת רשת; 12 פרקים
|-
| 2010
| Tower Prep
| איאן ארצ'ר
| תפקיד ראשי; 13 פרקים
|-
| 2011–2016
| שקרניות קטנות
| rowspan="2" | ג'ייסון דילאורנטיס
| תפקיד חוזר (עונות 2–3, 5–6)
תפקיד אורח (עונות 4, 7); 35 פרקים
|-
|2012
|Pretty Dirty Secrets
|סדרת רשת; פרק: "A Reunion"
|-
| 2013–2015
| עוזרות בית נחושות
| רמי דלטור
| תפקיד ראשי (עונות 1–2)
תפקיד אורח (עונה 3); 28 פרקים
|-
| 2017
| יום אימונים מסוכן
| הבלש טומי קמפבל
| תפקיד ראשי; 13 פרקים
|-
| 2019
| טיטאנים
| גארת' <small>(אנ')</small> / אקוולאד
| 3 פרקים
|}

=== קליפים ===
{| class="wikitable sortabl"
! שנה
! כותרת
! אומן / ים
! תפקיד
! scope="col" |הערות
|-
| 2018
| Give Me Your Hand
| שאנון ק
| עצמו
|<ref></ref>
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי אוניברסיטת טואוסון
קטגוריה:אמריקאים שנולדו ב-1986
מארי אלנרידר

מארי אלנרידר (בגרמנית: Marie Ellenrieder; 20 במרץ 1791 – 5 ביוני 1863) הייתה ציירת גרמנית, שנודעה בזכות דיוקנאותיה וציוריה הדתיים.

== ביוגרפיה וקריירה ==
אלנרידר נולדה בקונסטנץ, גרמניה בשנת 1791, בתם של קונרד ואנה מריה הרמן, ונכדתם של פרנץ לודוויג הרמן. מארי בילתה את ימי הלימודים עם הדומיניקנים בבית הספר במנזר זופינגן בקונסטנץ. היא נחשבה לאמנית האישה הגרמנית החשובה ביותר בזמנה.<ref>Buchholz, Elke Linda (2003). Women Artists. New York: Prestel. pp. 58–59.</ref>

בשנת 1813 נרשמה לאקדמיה לאמנות יפה במינכן. היא למדה אצל צייר המיניאטורות יוזף איינזל. הדיוקנאות המוקדמים שלה היו דומים בסגנונם לאלו של אנג'ליקה קאופמן והיו בעלי מבע נינוח יותר מהמקובל בפורטרטים גרמניים של אז.

בין השנים 1822 ו-1824, במהלך טיול לימודים ברומא, פגשה אלנרידר את תנועת הנצרתיים והפכה לתלמידתו של יוהאן פרידריך אוברבק. מטרת הנצרתיים הייתה להביא לחידוש האמנות הדתית ברוח צייר הרנסאנס האיטלקי רפאל. אלנרידר אימצה גישה זאת כסגנון הציור האידיאלי עבורה.

ב־1 ביולי 1824 היא עזבה את רומא ונסעה עם חברתה קתרינה פון פרדל לפירנצה, שם התגוררו שתיהם עם החרט וסוחר האמנות יוהאן בפטיסט מצגר. היא עבדה ולמדה שם למעלה משנה והכינה גם עותקים של רפאל ופרוג'ינו.

לאחר מסע זה, והשפעה נוספת מהפטרון הברון פון וסנברג, היא החלה לצייר דימויים דתיים בסגנון הרנסאנס האיטלקי, כולל קדושים מעונים של כנסיית סנט סטפן בקארלסרוהה בשנת 1828.<ref></ref>

בשנת 1829 מינה לודוויג אותה לציירת החצר שלו, שמשמעותו בנוסף לתואר גם שכר שנתי של 300 גילדן. בשנת 1832 הוזמנה לצייר תמונה משפחתית גדולה שתוצג לדוכסית הגדולה סופי עם ילדיה. האמנית נאלצה לנסוע לקרלסרוהה ולשהות בה במשך שנתיים כדי לבצע את ההזמנה הזאת. הציור, הושלם בשנת 1834, נתלה מאוחר יותר במוזיאון זאהרינגר בבאדן.

אלנרידר חזרה לעיר מגוריה בשנות ה-40 והמשיכה לצייר ציורים דתיים.

שני ציוריה " ישו בן 12 במקדש" 1849 "פליסיטס הקדושה ושבעת בניה" משנת 1847 נרכשו על ידי המלכה ויקטוריה, שהכירה את עבודתה על ידי הנסיך קונסורט, אשר פגש באמנית במסעותיו לרומא. הם עכשיו חלק מהאוסף המלכותי בבית אוסבורן.

מארי אלנרידר נפטרה ב־5 ביוני 1863 בגיל 72 מסיבוכים בגלל הצטננות. היא קבורה בבית העלמין המרכזי בקונסטנץ.

== גלריה ==
<gallery mode="packed" heights="170">
File:Ellenrieder Jesus als Kinderfreund 1845.jpg| ישו מברך ילדים קטנים

File:Ellenrieder Maria 1824.jpg|מריה וישו

File:Marie Ellenrieder Jesus von Kindern umgeben 2.jpg| ישו עם ילדים
File:Ellenrieder Kniendes Mädchen.jpg |ילדה כורעת
</gallery>

==קישורים חיצוניים==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1791
קטגוריה:נפטרות ב-1863
גילי עזגד

גילי עזגד (נולד ב-23 בדצמבר 1993) הוא במאי, תסריטאי, עורך, וצלם ישראלי. התחיל את הקריירה שלו כצלם סקי וסנובורד, ובהמשך הרחיב את פעילותו לתחומי הבימוי והעריכה.

== ביוגרפיה ==
עזגד נולד וגדל בהרצליה. בנעוריו למד במגמת הכדורסל בתיכון "היובל" הרצליה אותו סיים בהצלחה בשנת 2012. את שירותו הצבאי העביר ביחידת אגוז כמדריך הסוואה.

== קריירת בימוי, עריכה וצילום ==
בשנת 2015, עם שחרורו מצה"ל עזב לאירופה, שם בילה שנתיים כצלם סקי, במהלכן צילם גולשים מקצוענים ב-14 אתרי סקי בלמעלה מ-10 מדינות שונות. בתקופה זו, עזגד ביים, צילם וערך פרסומות בהשתתפות אמנים וידוענים עבור חברת סקידיל. בשנת 2017 שב לישראל ומאז מתגורר ועובד בעיר תל אביב-יפו. בשנים האחרונות ביים, ערך וצילם עזגד קליפים לשורה של מוזיקאים בהם ג'יין בורדו, עדן בן זקן ונטע ברזילי. בין לקוחותיו המסחריים חברת איקאה, סלקום, אסם, MyHeritage, Playtika, הטכניון, HIT, סיאט ורנואר.

== עבודותיו המרכזיות ==
=== שנת 2017 ===
* צילם לחברת [https://www.skideal.co.il/ סקידיל] באירופה בהשתתפות אושרי כהן<ref></ref>, אנה ארונוב, נטלי דדון, שני חזן, עידן אלטרמן ודביר בנדק.
* צילם וערך את הקליפ "No Reason", שביצעה הראפרית אקו כקאבר ל-Bonobo , כמחווה להגעתו של האמן לישראל.

=== שנת 2018 ===
* ביים, ערך וצילם את הסינגל הראשון "תנו לנמנם" לקראת אלבומה השלישי "אוקיינוסים" של להקת ג'יין בורדו
*צילם פרסומת לחברת MyHeritage בלונדון בהשתתפות כדורגלנים לשעבר בהם רוברט פירז, הרנן קרספו, לואיס גרסיה וז'ילברטו סילבה
* צילם פרסומות לחברת פלייטיקה באיים הקריביים ובלוס אנג'לס
*ביים, ערך וצילם את הסינגל "בוס" של הראפרית אקו, מתוך אלבום הבכורה שלה "אחת" שהופק על ידי שאנן סטריט
*ביים, ערך וצילם קאבר לשיר "אחותך" של דודו פארוק, בביצועו של המוזיקאי תומר בר
* ביים, ערך וצילם את הקליפ "Born last night" של הזמרת ג'ני פנקין
*ביים, ערך וצילם את הקליפ "SHTUBY'S Theremin" של שטובי

=== שנת 2019 ===
* יזם, הפיק וצילם את פרויקט "Truffles" במסגרתו חשף מוזיקאים פנומנליים אשר לא נמצאים בקדמת הבמה על אף שחלקם לוקחים חלק בהפקות ענק. בפרויקט השתתפו המוזיקאים תומר בר, ספי ציזלינג, קרן אילן, מתן אגוזי, אמיר ברסלר, יונתן אלבלק, נדב פאסט ובינג׳ה.
*ביים, ערך וצילם את השיר "הגעגוע של פנלופה" של הזמרת יערה שאוליאן

=== שנת 2020 ===
* ביים, ערך וצילם את הסינגל "נסיכה" מתוך אלבומו השני "בזמנו" של עוזי נבון ומכרים. השיר נכלל בפלייליסט של גלגלצ<ref></ref>
* ביים וערך קליפ "Human" לפסנתרן הישראלי שי מאסטרו
* ביים ערך וצילם את השיר "Sleepwalker’s Bike" של להקת Geshem

=== תערוכות יחיד ===
בשנת 2017 הציג בתערוכת יחיד בגלריית אוריאל 23 בתל אביב את עבודותיו, מהתקופה בה התגורר וטייל באירופה, בשם "Travel So Far".

בשנת 2019 הציג בתערוכת יחיד בגלריית כולי עלמא בתל אביב את גוף עבודותיו מתיעוד הנוף, האנשים והרחוב בהוואנה, קובה בשם "El Presnete en Cuba"<ref></ref>.

== קישורים חיצוניים ==
* 

==הערות שוליים==

קטגוריה:בוגרי תיכון היובל (הרצליה)
קטגוריה:בוגרי תנועת הצופים בישראל
קטגוריה:במאים ישראלים
קטגוריה:צלמי טבע ישראלים
קטגוריה:צלמים ישראלים
קטגוריה:ישראלים שנולדו ב-1993
אולטראווקס

אולטראווקס (באנגלית: Ultravox) הייתה להקת גל חדש בריטית, שהוקמה בלונדון באפריל 1974 בשם "Tiger Lily". בין 1980 ל-1986 הוציאה הלהקה שישה אלבומים שהגיעו לדירוג ב-10 האלבומים המובילים בבריטניה, ו-17 סינגלים שדורגו בין 40 המובילים בבריטניה. האלבום המצליח מביניהם היה הלהיט של שנת 1980, Vienna.

==פעילות==
בין השנים 1974–1979, סולנה של הלהקה היה ג'ון פוקס . במהלך תקופה זו הוציאה הלהקה שלושה אלבומי אולפן: Ultravox!, Ha! Ha! Ha!, Systems of Romance. פוקס עזב את הלהקה במרץ 1979 כדי לצאת לקריירת סולו, ובעקבות עזיבתו, מידג' יור הפך לסולן ולגיטריסט של הלהקה והוביל אותה להצלחה עד 1988, אז הלהקה התפרקה.

הלהקה הוקמה מחדש בשנת 1992, בהובלתו של בילי קארי , אך הלהקה פחות הצליחה, כאשר שני האלבומים שהוציאה לא הצליחו וסינגל אחד הגיע למקום ה-90 במצעד הסינגלים בבריטניה. לאחר מכן הלהקה שוב התפרקה בשנת 1996.

ההרכב הידוע ביותר של הלהקה, שכלל את הזמר, הקלידן והגיטריסט מידג' יור, הקלידן, כנר ונגן הויולה בילי קארי , הבסיסט כריס קרוס והמתופף וורן קאן , ביצע סדרת מופעי איחוד בשנים 2009 ו-2010 לפני שהוציא אלבום אולפן חדש, Brilliant , שיצא במאי 2012 והגיע למקום ה-21 במצעדי האלבומים הבריטיים. בנובמבר 2013 הופיעו אולטראווקס כאורחים מיוחדים בסיבוב הופעות בבריטניה עם סימפל מיינדס. המופעים היו האחרונים של אולטראווקס, ובשנת 2017 יור וקארי הודיעו שהלהקה התפרקה.

הלהיטים הגדולים ביותר של הלהקה הם "וינה", "All stood still", "The Voice", "Hymn"' "Dancing with tears in my eyes".

בסיסט הלהקה כריס קרוס נפטר ב-25 במרץ 2024, בגיל 71.

==דיסקוגרפיה==
===אלבומים===
* Ultravox! (1977)
* Ha!-Ha!-Ha! (1977)
* Systems of Romance (1978)
* Vienna (1980)
* Rage in Eden (1981)
* Quartet (1982)
* Lament (1984)
* U-Vox (1986)
* Revelation (1993)
* Ingenuity (1994)
* Brill!ant (2012)

==קישורים חיצוניים==

* 

קטגוריה:להקות בריטיות
קטגוריה:להקות סינת'-פופ
קטגוריה:להקות גל חדש
אום

אומים משושים
אוֹם (ברבים אוּמים, בסלנג גם: מוטרה, מגרמנית) היא התקן עם תבריג פנימי המשמש לחיבור והידוק חלקים באמצעות בורג או כל אמצעי אחר הכולל תבריג חיצוני.

הרכיבים המהודקים על ידי אום מוחזקים בכוח החיכוך שבין התבריג של האום לתבריג השני, תוך דפורמציה קלה של התבריגים הנובעת מהכוח שהושקע בהידוק ושמוחזר מהחלקים המהודקים.

המילה העברית "אום" היא חידושו של חיים נחמן ביאליק בהשראת המילה הגרמנית Schraubenmutter (אֵם הבורג).
== מבנה ==
אומים עשויות מגוש מתכתי הכולל חור ובו תבריג פנימי. הצורה הנפוצה ביותר לאומים היא משושה, אך קיים מגוון רחב של צורות בהתאם לייעוד של האומים. לצורת המשושה הנפוצה יתרונות ניכרים - גישה לסיבוב על ידי מגוון רחב של כלים ומזוויות שונות, ועמידות בפני שחיקה ביחס ליכולת גבוהה לעמוד במומנט הסיבוב.

לאומים מנעד רחב של גדלים - החל באומים בסדרי גודל של מילימטרים (במנגנוני שעונים למשל) ועד אומים בקוטר של מעל מטר, המשמשות לחיבור מבנים.

לאומים המשמשות ליישומים הנדסיים מומנט הידוק מוגדר על מנת למנוע שבירת האום או שחיקה של התבריג.

== אמצעי עזר ==
לשימוש באומים נלווים לעיתים אביזרי עזר. בין האביזרים הנפוצים דיסקית שטוחה המפזרת את הלחץ שמפעיל האום על פני שטח רחב יותר של הרכיב המהודק ומונעת בכך את שחיקתו, דיסקית קפיצית המגבירה את הלחץ האנכי על האום ובכך מגבירה את החיכוך על התבריג ומונעת את פתיחתו. שימוש באביזרים אלו נפוץ במיוחד בחיבורים באמצעות אומים של חלקים הנתונים לתנועה או לטילטול, העלולים לשחרר את האומים כתוצאה מהתנודות.

אביזרי אבטחה נוספים לאומים הם פינים, דיסקיות משוננות, ועוד.

== סוגי אומים נפוצים ==
{| class="wikitable"
|+ 
|-
! שם נפוץ !! תמונה !! תיאור ושימושים
|-
| אום כיפה ||
מרכז
 || אום סגורה מצד אחד. המכסה מונע פגיעה וחיכוך חיצוני ומעניק מראה אסתטי.
|-
| אום חבית ||
מרכז
 || נפוצה ברהיטים להרכבה עצמית
|-
| אום כלוב ||
מרכז
 || אום מרובעת עם שתי כנפיים קפיציות המאפשרות קיבועה בחורים מרובעים
|-
| אום פח ||
מרכז
 || אום עשויה ממתכת מכופפת, משמשת להידוק משטחי פח
|-
| אום צימוד ||
מרכז
 || אום בנויה כצילינדר, משמשת להצמדה של מוטות הברגה
|-
| אום אוגן ||
מרכז
 || אום המכילה בצד אחד אוגן (פלנג'), לפיזור הלחץ. תחליף לדיסקית שטוחה
|-
| אום תותבת ||
מרכז
 || משמשת לחיבור ברגים למשטחים העשויים מחומרים רכים יחסית מבלי שהתבריג ישחק
|-
| אום משוננת ||
מרכז
 || מאפשר פתיחה וסגירה ידנית, בדרך כלל ליישומים קטנים מאוד בהם נדרש מומנט מזערי
|-
| אום שרוול ||
מרכז
 || אום מאורכת סגורה מצד אחד עם אוגן. משמשת בדומה לאום חבית וכן כדיבל ג'מבו (ללא האוגן)
|-
| אום מרובעת ||
מרכז
 || מתאימה יותר לתפעול על ידי כלים כגון מפתח ברגים פתוח. פחות נוטה להישחק.
|-
| ||
מרכז
 || אום עשויה פלדה, משמשת להצמדה ללוחות עשויים ממתכת רכה כפח או אלומיניום. לאום חלק צר הננעץ במתכת הרכה ומקבע את האום בתוכה.
|-
| אום נעץ ||
מרכז
 || משמשת לעבודות עץ
|-
| אום ריתוך ||
מרכז
 || אום המיועדת להצמדה למשטח באמצעות ריתוך נקודות
|-
| אום פרפר ||
מרכז
|| לתפעול ידני.
|-
| אום נעילה ||
מרכז
 || אום המכילה טבעת פנימית מחומר רך המקבעת את האום ומקשה על פתיחתה
|-
| אום כתר ||
מרכז
 || אום הכוללת חריצים לצורך העברת פין אבטחה

|}

== קישורים חיצוניים ==

* 

קטגוריה:אביזרי חיבור
קטגוריה:ייצור